Ian Kawuma, omutuuze w’e Munyonyo nga mukugu mu by’okwambala annyonnyodde engeri omuvubuka ow’omulembe gy’alina okwambala okusinziira ku kifo gy’alaga.
Yagambye nti omuvubuka ateekeddwa okubeera n’essuuti, emijoozi, jjiini, kaki, engatto za musonso, kanvaasi, essaati za fiitingi n’empale ne kalonda omulala amuyamba okwekuumira ku mulembe.
Bw’aba agenda mu ofi isi, ku mikolo oba ku mbaga asobola okwambala essuuti ya fi itingi ng’eri mu langi egendera ku mubiri gwe.
Wabula yagambye nti langi ng’enzirugavu, bbulu omukwafu ne kitaka tezitera kuboola. Kuno asobola okwambalirako engatto ebikka ebigere naddala ekika kya musonso.
Ennyambala eno eweesa ekitiibwa kubanga kizibu obutanyuma.
Essuuti zigulwa wakati wa 150,000/- ne 400,000/-, sso nga bw’oba otungisizza eyinza okukumalako 100,000/-. Engatto ya musonso ogifuna wakati wa 80,000/- ne 150,000/-.
Empale ya jjiini oba kaki n’omujoozi nabyo binyumira abavubuka. Bino osobola n’okubikoleramu kasita oyambalirako ka jaketi akagenderako n’engatto nga ‘mocasin’, ‘timberland’ oba ekika kyonna ekigenderako.
Ekikulu kwe kubitobeka obulungi n’otolabika ng’ayambadde kisaazisaazi nnyo.
Ennyambala eyo era esobola okunyuma ku wiikendi naddala ng’oyambaliddeko enkoofi ira ne kanvaasi, era abanaakulaba bajja kukakasa nti ebyokwambala obitegeera.
Omuvubuka owomulembe ateekeddwa okubeera n’ebinu by’ayambala naddala akawungeezi oba ku wiikendi.
Ebinu bino binyuma nnyo naddala ku bbiici. Bino obyambalirako omujoozi n’engatto za kanvaasi oba eziraga ebigere.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn